Rusland onttrek troepe uit Sirië | Die Vryburger
Rusland onttrek troepe uit Sirië
March 16, 2016 - Buitelandse nuus - 2 comments
Die Russiese president, Wladimir Poetin, het aangekondig dat Rusland sy troepe uit Sirië begin onttrek aangesien sy taak grotendeels suksesvol deurgevoer is, maar dat die vegvliegtuie steeds op bystand teen terroriste is.
Samesprekings is ook gevoer deur die twee presidente, Wladimir Poetin en Barack Obama om die onttrekking van magte te bespreek en 'n strategie uit te werk om 'n vredesplan in die land te vestig.
Rusland het meer as 60 van sy vegvliegtuie in Latakia, in die noorde van Sirië, waarmee hulle die afgelope ses maande verwoesting gesaai het onder die Islamitiese Staat (IS) se vestings.
Poetin het ook gesê die lugmagbasis wat hy gebruik, steeds tot sy beskikking is en die vliegtuie asook die bemanning is op gereedheidsgrondslag vir enige gebeure.
In die verklaring het Poetin ook bevestig dat Rusland steeds verbind is om die Siriese regering te ondersteun in die stryd teen terroriste.
2 thoughts on "Rusland onttrek troepe uit Sirië"
Trolle March 16, 2016 at 8:54 am
Dankie Putin vir wat jy gedoen het daar.
Vaandrig March 16, 2016 at 11:41 am
Dalk sien Rusland se President probleme vorentoe a.g.v. die VSA-koalisie se skielike energieke optrede in die land waarmee alles miskien nie pluis is nie. Waar Oubama betrokke is moet 'n mens katvoet loop.